Псэунэкъо Аминэтрэ Абрэдж Ачэрданрэ 1999-рэ илъэсым «Физиологие терминхэм яурыс-адыгэ гущыIалъэ» къыдагъэкIыгъ. Ар Адыгэ университетымрэ Адыгэ педколледжымрэ ащеджэрэ студентхэм физиологиемкIэ урыс ыкIи адыгэ терминхэр нахь гурыIогъошIу афэхъунымкIэ IэпыIэгъоу щытын ылъэкIыщт. Джащ фэдэу кIэлэегъаджэхэми, зэдзэкIакIохэми, журналистхэми, физиологие сэнэхьатым рылажьэхэрэми ар агъэфедэн алъэкIыщт.